**Odbijanje zahtjeva za izmjenama regulatornih obveza na mjerodavnom tržištu veleprodajnog širokopojasnog pristupa – komentari B.net Hrvatska d.o.o.**

Smatramo da je odbijanjem zahtjeva HT-a za izmjenom regulatornih obveza HAKOM pokazao da ima snage biti doslijedan u provođenju svoje primarne zadaće – regulacije telekomunikacijskog tržišta.

HAKOM je pravovremeno uočio opasnost od inauguracije neke vrste regulatornih praznika („regulatory holidays“) što bi svakako loše utjecalo na telekomunikacijsko tržište. Kako je i tijekom radionica održanih pod pokroviteljstvom HAKOM-a tijekom 5 i 6 mjeseca ove godine istaknuto, nove tehnologije i NGN arhitektura (pa stoga i izgradnja FttH infrastrukture) moraju zadovoljiti tri ključne komponente a to su:

* Održivo tržišno natjecanje
* Poticanje ulaganja
* Zaštita korisnika

S ovim postavkama složili su se svi operatori jer jedino cjeloviti pristup problematici može osigurati održivo tržišno natjecanje. Poslijedica takvog natjecanja trebale bi biti kvalitetnije i povoljnije usluge za sve subjekte.

Stoga još jednom pozdravljamo ovu odluku HAKOM-a i smatramo da ju treba donijeti kako je predloženo.